Oficiālais Vēstnesis L 155 , 11/06/1973 Lpp. 0008 - 0009

Speciālizdevums somu valodā: Nodaļa 1 Sējums 1 Lpp. 0106

Speciālizdevums grieķu valodā Nodaļa 01 Sējums 1 Lpp. 0198

Speciālizdevums zviedru valodā: Nodaļa 1 Sējums 1 Lpp. 0106

Speciālizdevums spāņu valodā: Nodaļa 01 Sējums 1 Lpp. 0219

Speciālizdevums portugāļu valodā Nodaļa 01 Sējums 1 Lpp. 0219



Padomes Regula (EOTK, EEK, Euratom) Nr. 1546/73 (1973. gada 4. jūnijs), ar ko groza Regulu Nr. 422/67/EEK, 5/67/Euratom par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi [1], un jo īpaši tā 6. pantu, tā kā jāgroza daži noteikumi Regulā par Komisijas un Tiesas locekļu atalgojumu, jo, ņemot vērā to, ka ir ieviestas korekcijas Kopienu ierēdņu algu noteikšanā, jānodrošina atšķirība starp Komisijas un Tiesas locekļu algām, no vienas puses, un citu Eiropas Kopienu amatpersonu algām, no otras puses, IR PIEŅĒMUSI ŠO REGULU. 1. pants Padomes Regulu Nr. 422/67/EEK, 5/67/Euratom [2] (1967. gada 25. jūlijs) par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu, kurā jaunākie grozījumi izdarīti ar Padomes Regulu (Euratom, EEK, EOTK) Nr. 2690/72 [3], groza šādi: a) no 1972. gada 1. jūlija regulas 2. pantu aizstāj ar šādu pantu: "2. pants 1. Komisijas locekļu mēneša pamatalga ir vienāda ar summu, ko iegūst, A 1 kategorijas augstākās pakāpes Eiropas Kopienu ierēdņa pamatalgai piemērojot šādus procentus: priekšsēdētājam | 138 %, | priekšsēdētāja vietniekam | 125 %, | citiem locekļiem | 112,5 %. | 2. Tiesas locekļu mēneša pamatalga ir vienāda ar summu, ko iegūst, A 1 kategorijas augstākās pakāpes Eiropas Kopienu ierēdņa pamatalgai piemērojot šādus procentus: priekšsēdētājam | 138 %, | tiesnešiem vai ģenerāladvokātiem | 112,5 %, | tiesas sekretāram | 101 %"; | b) no 1972. gada 1. jūlija regulas 3. pantu aizstāj ar šādu pantu: "3. pants Komisijas un Tiesas locekļi ir tiesīgi saņemt ģimenes pabalstus, ko nosaka pēc analoģijas ar Civildienesta noteikumu 67. panta noteikumiem un minēto noteikumu VII pielikuma 1. līdz 3. pantu."; c) no 1972. gada 1. jūlija regulas 4. panta 2. un 3. punktu aizstāj ar šādiem punktiem: "2. Komisijas locekļiem katru mēnesi maksā šādu piemaksu reprezentācijas izdevumiem: priekšsēdētājam | BEF 29745, | priekšsēdētāja vietniekam | BEF 19115, | citiem locekļiem | BEF 12745. | priekšsēdētājam | BEF 29745, | tiesnešiem vai ģenerāladvokātiem | BEF 12745, | tiesas sekretāram | BEF 11620. | 3. Tiesas palātu priekšsēdētāji amata pilnvaru laikā papildus saņem īpašu amata piemaksu BEF 17000 mēnesī."; d) no 1972. gada 1. jūlija regulas 4. pantam pievieno šādu 4. punktu: "4. Šā panta 2. un 3. punktā minēto atalgojumu Padome, pieņemot lēmumu ar kvalificētu balsu vairākumu, katru gadu koriģē atbilstīgi dzīves dārdzības pieaugumam."; e) no 1972. gada 1. jūlija pēc Regulas Nr. 422/67/EEK, 5/67/ Euratom 4. panta iekļauj šādu 4.a pantu: "4.a pants Šīs regulas 2. pantā minētajām pamatalgām, 3. pantā minētajiem ģimenes pabalstiem un 4. panta 1. punktā minētajai uzturēšanās piemaksai piemēro korekcijas koeficientu, ko saskaņā ar Eiropas Kopienu Civildienesta noteikumu 64. un 65. pantu Padome nosaka Beļģijā nodarbinātām amatpersonām." 2. pants Regulas Nr. 422/67/EEK, 5/67/Euratom 7. pantu no 1973. gada 1. janvāra groza šādi: a) panta 1. punktu aizstāj ar šādu punktu: "1. Trīs gadus no tā mēneša pirmās dienas, kurš seko mēnesim, kad atstāts amats, Komisijas vai Tiesas bijušais loceklis ik mēnesi saņem pārejas posma pabalstu, ko nosaka saskaņā ar šādu procedūru: - 40 % no pamatalgas, ko viņš saņēma laikā pirms amata atstāšanas, ja amats ieņemts nepilnus divus gadus, - 45 % no pirmajā ievilkumā minētās algas, ja amats ieņemts ilgāk nekā divus gadus, bet ne ilgāk kā trīs gadus, - 50 % no pirmajā ievilkumā minētās algas, ja amats ieņemts ilgāk nekā trīs gadus, bet ne ilgāk kā piecus gadus, - 55 % no pirmajā ievilkumā minētās algas, ja amats ieņemts ilgāk nekā piecus gadus, bet ne ilgāk kā desmit gadus, - 60 % no pirmajā ievilkumā minētās algas, ja amats ieņemts ilgāk nekā desmit gadus, bet ne ilgāk kā piecpadsmit gadus, - 65 % no tās pirmajā ievilkumā minētās algas citos gadījumos."; b) pēc 4. punkta iekļauj jaunu 5. punktu: "5. Visu 1. punktā minēto trīs gadu laikā Komisijas vai Tiesas bijušais loceklis ir tiesīgs saņemt 3. pantā paredzētos ģimenes pabalstus." 3. pants Regulas Nr. 422/67/EEK, 5/67/Euratom 9. panta pirmajā daļā minētos 60 % no 1973. gada 1. janvāra aizstāj ar 70 %. 4. pants Pensijas un pabalstus, ko maksā saskaņā ar Regulas Nr. 422/67/EEK, 5/67/Euratom 7., 8., 9., 10., 15. un 20. pantu vai saskaņā ar Padomes Lēmumu (1958. gada 14. oktobris) par Eiropas Ogļu un tērauda kopienas Tiesas locekļu atalgojumu, kurā jaunākie grozījumi izdarīti ar 1969. gada 29. oktobra Lēmumu, pārskata, pamatojoties uz 1., 2. un 3. panta noteikumiem, un attiecīgie grozījumi stājas spēkā minētajos pantos paredzētajos datumos. 5. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1973. gada 4. jūnijā Padomes vārdā — priekšsēdētājs R. Van Elslande [1] OV 152, 13.7.1967., 2./67. lpp. [2] OV 187, 8.8.1967., 1./67. lpp. [3] OV L 286, 23.12.1972., 1. lpp. --------------------------------------------------